钦定古今图书集成/理学汇编/经籍典/第053卷 > 龙图天地未合之数图
## 钦定古今图书集成/理学汇编/经籍典/第053卷 > 龙图天地未合之数图

上位天数也，天数中于五分为五位，五五二十有五，
积一三五七九亦得二十五焉。五位纵横见三，纵横
见五，三位纵横见九，纵横见十五，《序言》“中贯三五九，
外包之十五”者此也。下位地数也，地数中于六亦分
为五位，五六凡三十，积二四六八十，亦得三十焉。《序
言》“十分而为六，形地之象”者此也。